Video Un primar din Mehedinți, dintr-o comună fără asfalt, a pus palmieri pe marginea drumului pentru că așa a văzut în vacanțe și i-a plăcut
Data actualizării: Data publicării:
Nu au asfalt pe toate străzile, dar primarul le-a plantat palmieri pe marginea drumului. Acesta este peisajul uluitor într-o comună din județul Mehedinți, acolo unde primarul a înlocuit corcodușii autohtoni cu copacii exotici. Spune că s-a inspirat din vacanțele de peste hotare, iar pentru asta a cheltuit din bugetul local 100.000 de lei.
140 de palmieri au fost cumpărați și plantați în comuna Șimian de către primărie. Edilul a alocat din bugetul local 100.000 de lei pentru copacii exotici și spune că aceasta este o sumă destul de mică, având în vedere că localitatea are 12.000 de locuitori și un buget pe măsură.
Părerile oamenilor din localitate sunt împărțite. Cei mai mulți și-ar fi dorit ca pe marginea drumului să fie pomi fructiferi, care le-ar fi fost mai utili. Însă cu palmierii spun că nu au niciun beneficiu - doar au un peisaj oarecum exotic.
De altfel, primarul a spus că i-a venit ideea cu palmierii după ce și-a petrecut vacanțe în țări exotice unde a văzut palmieri și i-au plăcut.